བསྟན་བཅོས་ཀྱི་མཚན་བྱང་ཁམས་དང་འབྱུང་བ་དཔེར་ལེན་ཏེ་མཚན་བྱང་གསོལ་བ་སྟེ།གུང་ཐང་བསྟན་པའི་སྒྲོན་མེསམཛད་པའི་ཆུ་ཤིང་བསྟན་བཅོས།ཅོ་ནེ་གྲགས་པ་བཤད་སྒྲུབཀྱིས་མཛད་པའི་ནམ་མཁའི་བསྟན་བཅོས།ནོམ་ཆི་མཁན་པོས་མཛད་པའི་མེའི་བསྟན་བཅོས་དང་ལྕགས་ཀྱི་བསྟན་བཅོས།དྷརྨ་སུ་རས་མཛད་པའི་སའི་བསྟན་བཅོས་སོགས་ཡིན།མཚན་བྱང་དེ་ལྟར་འདོགས་དོན་ནི་བོད་ཀྱི་མཁས་པ་སྔ་མ་དག་གིས་རང་བྱུང་ཁམས་ཀྱི་ས་ཆུ་མེ་རླུང་སོགས་ཀྱི་ངོ་བོ་དང་ཡུལ་དུས་དབང་གིས་དེ་དག་གི་བྱེད་ནུས་ལ་འགྱུར་བ་གང་ཡོད་པ་སོགས་ཉམས་ཞིབ་དང་ཞིབ་འཇུག་དཔྱིས་ཕྱིན་པ་བྱས་ཤིང་དེ་དག་གི་བྱེད་ནུས་དགྲ་གྲོགས་བརྩིས་ཡོད་པ་སྟེ།ས་དགྲ་མེ་ཡིན་མེ་དགྲ་ཆུ།།ཆུ་དགྲ་རླུང་ཡིན་རླུང་དགྲ་ས།།ས་ནི་མེ་ལ་ནུས་པ་མེད།།མེ་ནི་ཆུ་ལ་ནུས་པ་མེད།།ཆུ་ནི་རླུང་ལ་ནུས་པ་མེད།།རླུང་ནི་ས་ལ་ནུས་པ་མེད།།ས་ཆུ་ཕན་ཚུན་གྲོགས་པོ་སྟེ།།མེ་རླུང་ཕན་ཚུན་གྲོགས་པོ་ཡིན།།ཞེས་པ་སོགས་ལས་རྟོགས།གསུང་རབ་དེ་དག་ནི་སློབ་གསོའི་རང་བཞིན་ཆེ་བའི་གསུང་རབ་ཤ་སྟག་ཡིན་སྟབས་སྐྱེ་བོ་བློ་མཆོག་དམན་གང་རུང་ཞིག་གིས་དེ་དག་གི་ནང་དོན་རྟོགས་པ་ལ་གསུང་རབ་ཀྱི་མཚན་བྱང་ལས་ཀྱང་ནུས་པ་བླ་ལྷག་ཞིག་ཐོན་ཡོད།